ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 53.24 കോടിയിലധികം വാക്സിൻ ഡോസുകൾ
ഉപയോഗിക്കാത്ത 2.25 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പു പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
53,24,44,960
ഉടൻ ലഭ്യമാക്കുന്നത്
72,40,250
ഉപഭോഗം
51,56,11,035
ബാക്കിയുള്ളത്
2,25,03,900
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 53.24 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. 72,40,250 ഡോസുകൾ ഉടൻ ലഭ്യമാക്കും.
ഇതിൽ പാഴായതുൾപ്പെടെ 51,56,11,035 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 2.25 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ബാക്കിയുണ്ട്.
(Visitor Counter : 158
പ്രധാനമന്ത്രിയുടെ ഓഫീസ്
ജോ ബൈഡനെ പ്രധാനമന്ത്രി അഭിനന്ദിച്ചു
അമേരിക്കൻ പ്രസിഡന്റായി ചുമതലയേറ്റ ശ്രീ ജോ ബൈഡനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു .
" അമേരിക്കൻ പ്രസിഡന്റായി ചുമതലയേറ്റ ശ്രീ ജോ ബൈഡന് എന്റെ ഹാർദമായ അഭിനന്ദനങ്ങൾ . ഇന്ത്യ- യു എസ് തന്ത്രപരമായ പങ്കാളിത്തം ശക്തിപ്പെടുത്തുന്നതിന് അദ്ദേഹവും ഒത്തു പ്രവർത്തിക്കാൻ ഞാൻ ഉറ്റു നോക്കുന്നു . ആഗോള സമാധാനവും സുരക്ഷയും ശക്തിപ്പെടുത്തുന്നതിനും പൊതുവായ വെല്ലുവിളികൾ നേരിടുന്നതിനും നാം ഒരുമിച്ച് നിൽക്കെ അമേരിക്കയെ വിജയകരമായി നയിക്കാൻ അദ്ദേഹത്തിന് ഞാൻ എല്ലാ ആശംസകളും നേരുന്നു .
പൊതുവായ മൂല്യങ്ങളുടെ അടിസ്ഥാനത്തിലാണ് ഇന്ത്യ-അമേരിക്ക പങ്കാളിത്തം. നമുക്കിടയിൽ കരുത്തുറ്റ ബഹുമുഖ കാര്യപരിപാടിയും വളർന്നു വരുന്ന സാമ്പത്തിക ഇടപാടുകളും ജനതകൾ തമ്മിലുള്ള ഊർജസ്വലമായ ബന്ധങ്ങളും ഉണ്ട്. ഇന്ത്യ- യു എസ് പങ്കാളിത്തം കൂടുതൽ ഉയരങ്ങളിലേക്ക് എത്തിക്കുന്നതിനായി പ്രസിഡൻറ് ജോ ബൈഡനുമൊത്തു പ്രവർത്തിക്കാൻ ഞാൻ ഉറ്റു നോക്കുന്നു " ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
പ്രധാനമന്ത്രിക്ക് ഗ്രാൻഡ് ക്രോസ് ഓഫ് ദി ലെജിയൻ ഓഫ് ഓണർ സമ്മാനിച്ചു
പ്രധാനമന്ത്രി ശ്രീ നരേന്ദ്ര മോദിക്ക് ഫ്രാൻസിന്റെ പരമോന്നത ബഹുമതിയായ ഗ്രാൻഡ് ക്രോസ് ഓഫ് ദി ലീജിയൻ ഓഫ് ഓണർ ഫ്രാൻസിന്റെ പ്രസിഡന്റ് ഇമ്മാനുവൽ മാക്രോൺ പാരീസിൽ സമ്മാനിച്ച്.
ഈ ബഹുമതിക്ക് ഇന്ത്യൻ ജനതയുടെ പേരിൽ പ്രധാനമന്ത്രി പ്രസിഡന്റ് മാക്രോണിന് നന്ദി പറഞ്ഞു.
പാരീസിലെ എലിസി കൊട്ടാരത്തിൽ വച്ചായിരുന്നു ബഹുമതി ദാന ചടങ്ങ്.
ND
(
പ്രധാനമന്ത്രിയുടെ ഓഫീസ്
തേവർ ജയന്തി ദിനത്തിൽ പസുമ്പൊൻ മുത്തുരാമലിംഗ തേവരുടെ സംഭാവനകൾ പ്രധാനമന്ത്രി അനുസ്മരിച്ചു
തേവർ ജയന്തി ദിനത്തിൽ പുകള്പെറ്റ പശുമ്പൊൻ മുത്തുരാമലിംഗ തേവരുടെ മഹത്തായ സംഭാവനകളെ പ്രധാനമന്ത്രി ശ്രീ നരേന്ദ്ര മോദി അനുസ്മരിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"തേവർ ജയന്തിയുടെ പ്രത്യേക അവസരത്തിൽ,പുകള്പെറ്റ പശുമ്പൊൻ മുത്തുരാമലിംഗ തേവരുടെ സമ്പന്നമായ സംഭാവനകൾ ഞാൻ ഓർക്കുന്നു. അങ്ങേയറ്റം ധീരനും ദയാലുവുമായ അദ്ദേഹം തന്റെ ജീവിതം പൊതുക്ഷേമത്തിനും സാമൂഹിക നീതിക്കും വേണ്ടി സമർപ്പിച്ചു. കർഷകരുടെയും തൊഴിലാളികളുടെയും ക്ഷേമത്തിനായി അദ്ദേഹം നിരവധി ഉദ്യമങ്ങൾ നടത്തി. "
(
വിദ്യാഭ്യാസ മന്ത്രാലയം
രാജ്യത്തെ ഉന്നതവിദ്യാഭ്യാസ സ്ഥാപനങ്ങളുടെ റാങ്കിങ് പട്ടിക, "ഇന്ത്യ റാങ്കിങ്സ് 2020" കേന്ദ്ര മാനവവിഭവശേഷി വികസനമന്ത്രി ഇന്ന് ന്യുഡൽഹിയിൽ വെര്ച്വലായി പ്രകാശനം ചെയ്തു
രാജ്യത്തെ ഉന്നതവിദ്യാഭ്യാസ സ്ഥാപനങ്ങളുടെ റാങ്കിങ് പട്ടിക, "ഇന്ത്യ റാങ്കിങ്സ് 2020"കേന്ദ്ര മാനവവിഭവശേഷി വികസനമന്ത്രി ശ്രീ രമേശ് പൊഖ്റിയാൽ നിഷാന്ക് ഇന്ന് ന്യുഡൽഹിയിൽ പ്രകാശനം ചെയ്തു. അഞ്ചു വിശാലമേഖലകളിലെ പ്രകടനത്തിന്റെ അടിസ്ഥാനത്തിലാണ് വിവിധ വിഭാഗങ്ങളിൽപ്പെട്ട സ്ഥാപനങ്ങളെ
പട്ടികയില്പ്പെടുത്തിയിരിക്കുന്നത്. വിർച്വൽ സാങ്കേതികവിദ്യയുടെ സഹായത്തോടെ പത്തു വിഭാഗങ്ങളിലെ റാങ്കിങ്ങുകളാണ് കേന്ദ്രമന്ത്രി പ്രകാശനം ചെയ്തത്. കേന്ദ്ര മാനവവിഭവശേഷി വികസന സഹമന്ത്രി ശ്രീ സഞ്ജയ് ധോത്രെയും ചടങ്ങിൽ സന്നഹിതനായിരുന്നു.
രാജ്യത്തെ ഉന്നത വിദ്യാഭ്യാസസ്ഥാപനങ്ങളുടെ റാങ്കിങ് പട്ടികയുടെ തുടർച്ചയായ അഞ്ചാം പതിപ്പാണ് ഇത്. ഉപരിപഠനത്തിനായി സർവ്വകലാശാലകൾ തിരഞ്ഞെടുക്കാൻ രാജ്യത്തെ വിദ്യാർഥികൾക്കും, തങ്ങളുടെ പ്രകടനം മെച്ചപ്പെടുത്താൻ സർവ്വകലാശാലകൾക്കും ഈ റാങ്കിങ് പ്രക്രിയ സഹായകരമാകുമെന്ന് കേന്ദ്രമന്ത്രി അഭിപ്രായപ്പെട്ടു.
വിദ്യാഭ്യാസ സ്ഥാപനങ്ങളെ മികവിന്റെ അടിസ്ഥാനത്തിൽ പട്ടികയില്പ്പെടുത്തുന്നത് ലക്ഷ്യമിട്ട്, ഒരു ദേശീയ സ്ഥാപനതല റാങ്കിങ് ചട്ടക്കൂടിനു  രൂപം നൽകാനുള്ള സുപ്രധാന തീരുമാനം തന്റെ മന്ത്രാലയത്തിന് സ്വീകരിക്കാൻ കഴിഞ്ഞിരുന്നതായി ശ്രീ നിഷാന്ക് ചൂണ്ടിക്കാട്ടി. കഴിഞ്ഞ അഞ്ചു വർഷമായി, ഈ സംവിധാനം ഉപയോഗപ്പെടുത്തിയാണ്, വിദ്യാഭ്യാസസ്ഥാപനങ്ങളെ മികവിന്റെ അടിസ്ഥാനത്തിൽ പട്ടികയില്പ്പെടുത്തുന്നത്.
കോവിഡ് സൃഷ്ട്ടിച്ച ദുർഘടാവസ്ഥയിൽ JEE, NEET പരീക്ഷാർത്ഥികൾക്ക് ഓൺലൈൻ പരിശീലനത്തിന് അവസരമൊരുക്കുന്നതിനായി, ദേശീയ ടെസ്റ്റിംഗ് ഏജൻസി, അടുത്തിടെ "നാഷണൽ ടെസ്റ്റ് അഭ്യാസ് ആപ്പ് " എന്ന പേരിൽ മൊബൈൽ ആപ്ലിക്കേഷൻ പുറത്തിറക്കിയതായി ശ്രീ നിഷാന്ക് അറിയിച്ചു. ഓൺലൈൻ മാതൃകാ പരീക്ഷകൾക്ക് സംവിധാനമുള്ള ഈ ആപ്ലിക്കേഷൻ, ഇതുവരെ 65 ലക്ഷത്തോളം വിദ്യാർഥികൾ ഡൗൺലോഡ് ചെയ്തതായും അദ്ദേഹം അറിയിച്ചു.
അഞ്ചു വിശാല മേഖലകളുടെ അടിസ്ഥാനത്തിലാണ് രാജ്യത്തെ ഉന്നത വിദ്യാഭ്യാസ സ്ഥാപനങ്ങളെ പട്ടികയില് പെടുത്തിയിരിക്കുന്നത്. അധ്യാപനം-പഠനം-വിഭവങ്ങൾ, ഗവേഷണവും, തൊഴിൽപരമായ പരിശീലനവും, ഗ്രാജുവേഷൻ ഔട്ട്കംസ്, ഔട്ട്റീച്ച് & ഇൻക്ലൂസിവിറ്റി, ഗ്രഹണക്ഷമത എന്നീ
ഏകകങ്ങളുടെ അടിസ്ഥാനത്തിലാണ് പട്ടിക തയ്യാറാക്കിയിരിക്കുന്നത്. ഈ അഞ്ചു വിഭാഗങ്ങളിലും ലഭിച്ച മാർക്കുകളുടെ ആകെ തുകയുടെ അടിസ്ഥാനത്തിലാണ് റാങ്കുകൾ നിശ്ചയിച്ചിരിക്കുന്നത്.
ഇന്ത്യ റാങ്കിങ്സ് 2020 ലെ റാങ്കിങ് പട്ടികകൾ താഴെപ്പറയുന്നു
പ്രധാനമന്ത്രിയുടെ ഓഫീസ്
സിംഹങ്ങളുടെ ആവാസ വ്യവസ്ഥ സംരക്ഷിക്കുന്നതിനായി പ്രവർത്തിക്കുന്ന എല്ലാവർക്കും ലോക സിംഹ ദിനത്തിൽ പ്രധാനമന്ത്രിയുടെ അഭിനന്ദനം
സിംഹങ്ങളുടെ ആവാസ വ്യവസ്ഥ സംരക്ഷിക്കുന്നതിനായി പ്രവർത്തിക്കുന്ന എല്ലാവരുടെയും സമർപ്പണത്തെ ലോക സിംഹ ദിനത്തിൽ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
"നമ്മുടെ ഹൃദയങ്ങളെ ആകർഷിക്കുന്ന മഹത്വവും ശക്തിയുമുള്ള ഗംഭീരമായ സിംഹങ്ങളെ ആഘോഷിക്കാനുള്ള അവസരമാണ് ലോക സിംഹ ദിനം. ഏഷ്യാറ്റിക് സിംഹങ്ങളുടെ ആവാസകേന്ദ്രമെന്ന നിലയിൽ ഇന്ത്യ അഭിമാനിക്കുന്നു, കഴിഞ്ഞ കുറച്ച് വർഷങ്ങളായി ഇന്ത്യയിൽ സിംഹങ്ങളുടെ എണ്ണത്തിൽ ക്രമാനുഗതമായ വർദ്ധനവ് ഉണ്ടായിട്ടുണ്ട്. സിംഹങ്ങളുടെ ആവാസ വ്യവസ്ഥ സംരക്ഷിക്കുന്നതിനായി പ്രവർത്തിക്കുന്ന എല്ലാവരെയും ഞാൻ അഭിനന്ദിക്കുന്നു. വരും തലമുറകളിലേക്ക് അവ അഭിവൃദ്ധിപ്പെടുമെന്ന് ഉറപ്പാക്കിക്കൊണ്ട് നമുക്ക് അവരെ വിലമതിക്കുകയും സംരക്ഷിക്കുകയും ചെയ്യാം.
ആരോഗ്യ, കുടുംബക്ഷേമ മന്ത്രാലയം
ആരോഗ്യ ഗവേഷണ രംഗത്ത് ഇന്ത്യയും നേപ്പാളും തമ്മിലുള്ള ധാരണാപത്രത്തിന് കേന്ദ്ര മന്ത്രി സഭയുടെ അംഗീകാരം
ഇന്ത്യൻ കൗൺസിൽ ഓഫ് മെഡിക്കൽ റിസർച്ച് , നേപ്പാൾ നേപ്പാൾ ഹെൽത്ത് റിസർച്ച് കൗൺസിൽ  എന്നിവ തമ്മിൽ യഥാക്രമം 2020 നവംബർ 17 നും 2021 ജനുവരി 4 നും ഒപ്പു വച്ച ധാരണാ പത്രത്തെ കുറിച്ച് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗത്തെ ധരിപ്പിച്ചു.
അതിർത്തി കടന്നുള്ള ആരോഗ്യ പ്രശ്നങ്ങൾ, ആയുർവേദം / പരമ്പരാഗത വൈദ്യശാസ്ത്രം, ഔഷധ സസ്യങ്ങൾ, കാലാവസ്ഥാ വ്യതിയാനം, ആരോഗ്യം, സാംക്രമികേതര രോഗങ്ങൾ, മാനസികാരോഗ്യം, ജനസംഖ്യാടിസ്ഥാനത്തിലുള്ള കാൻസർ രജിസ്ട്രി, ഉഷ്ണമേഖലാ രോഗങ്ങൾ , ഇൻഫ്ലുവൻസ, ക്ലിനിക്കൽ ട്രയൽ രജിസ്ട്രി, ആരോഗ്യ ഗവേഷണ നൈതികത, വിജ്ഞാന കൈമാറ്റത്തിലൂടെയുള്ള ശേഷി വർദ്ധിപ്പിക്കൽ, നൈപുണ്യ ഉപകരണങ്ങൾ, കൂട്ടാളികൾ, ഉപകരണങ്ങൾ, മാർഗ്ഗനിർദ്ദേശങ്ങൾ, പ്രോട്ടോക്കോളുകൾ, ആരോഗ്യ ഗവേഷണവുമായി ബന്ധപ്പെട്ട മികച്ച സമ്പ്രദായങ്ങൾ തുടങ്ങിയവയിലെ സഹകരണമാണ് ധാരണാപത്രം ലക്ഷ്യമിടുന്നത് ,
ഓരോ രാജ്യവും ഈ ധാരണാപത്രത്തിൽ അംഗീകരിച്ച ഗവേഷണ ഘടകങ്ങൾ തങ്ങളുടെ രാജ്യത്ത് നടത്തുന്നതിന് ധനസഹായം നൽകും അല്ലെങ്കിൽ മൂന്നാം കക്ഷി ഫണ്ടിംഗിനായി സംയുക്തമായി അപേക്ഷിക്കാം. അംഗീകൃത സഹകരണ പദ്ധതികൾക്ക് കീഴിലുള്ള ശാസ്ത്രജ്ഞരുടെ കൈമാറ്റത്തിനായി, സന്ദർശിക്കുന്ന ശാസ്ത്രജ്ഞരുടെ യാത്രാ ചെലവ് അയയ്ക്കുന്ന പാർട്ടി വഹിക്കും, അതേസമയം സ്വീകരിക്കുന്ന രാജ്യം ശാസ്ത്രജ്ഞന്റെ / ഗവേഷകന്റെ താമസവും ജീവിതച്ചെലവും നൽകും. ശില്പശാലകൾ / മീറ്റിംഗുകൾ, ഗവേഷണ പ്രോജക്ടുകൾ എന്നിവയ്ക്കുള്ള ഫണ്ടുകളുടെ പ്രതിബദ്ധത ആ സമയത്ത് ലഭ്യമായ ഫണ്ടുകൾ അനുസരിച്ച് സമയാസമയങ്ങളിൽ തീരുമാനിക്കാം. ഈ പ്രവർത്തനങ്ങളെല്ലാം നടപ്പിലാക്കുന്നതിനും നടപ്പിലാക്കുന്നതിനുമുള്ള ക്രമീകരണങ്ങൾ പ്രവർത്തനം ആരംഭിക്കുന്നതിന് മുമ്പ് രാജ്യങ്ങൾക്ക് അംഗീകരിക്കുന്നതാണ്.
ശാസ്ത്ര സാങ്കേതിക മന്ത്രാലയം
ശാസ്ത്രം, സാങ്കേതികവിദ്യ, നവീന ജൈവവ്യവസ്ഥ എന്നിവയില് രാജ്യത്തെ വിദഗ്ധരുടെ അഭിപ്രായ ശേഖരണത്തിനായി കേന്ദ്ര ശാസ്ത്ര സാങ്കേതിക വകുപ്പിന്റെ ''ഇന് കോണ്വെര്സേഷന് വിത്ത്''- ചര്ച്ചാ പരമ്പര
ഇന്ത്യയുടെ അഞ്ചാമത് ദേശീയ ശാസ്ത്ര, സാങ്കേതികവിദ്യ, നൂതന നയം എസ്ടിഐപി 2020ന്റെ പശ്ചാത്തലത്തില് ഇന്ത്യാ ഗവണ്മെന്റിന്റെ  പ്രിന്സിപ്പല് സയന്റിഫിക് അഡ്വൈസറുടെ ഓഫീസും ശാസ്ത്ര സാങ്കേതിക വകുപ്പും സംയുക്തമായി പുതിയ എസ്ടിഐപി 2020 രൂപീകരിക്കുന്നതിനായി വികേന്ദ്രീകൃത-നവീന നടപടികള്ക്ക് തുടക്കമിട്ടു.
ഈ നയം പൂര്ണ്ണമായ അര്ത്ഥത്തില് നടപ്പില് വരുത്താന് ഡിഎസ്ടി ശാസ്ത്രം, സാങ്കേതികവിദ്യ, ജൈവവ്യവസ്ഥ എന്നിവയെക്കുറിച്ച് രാജ്യത്തെ വിദഗ്ധരെ ഉള്പ്പെടുത്തി 'ഇന് കോണ്വര്സേഷന് വിത്ത്' എന്ന പേരില് തുടര്ച്ചയായുള്ള ചര്ച്ചകളും സംവാദങ്ങളും നടത്തി ആശയരൂപീകരണം നടത്തും.
പരിപാടി കേന്ദ്ര ശാസ്ത്ര- സാങ്കേതിക വകുപ്പ് മന്ത്രി ഡോ. ഹര്ഷവര്ദ്ധന് നാളെ  ഉദ്ഘാടനം ചെയ്യും. ഡിഎസ്ടി സെക്രട്ടറി പ്രൊഫ. അശുതോഷ് ശര്മ്മയുമായി അദ്ദേഹം ആശയവിനിമയം നടത്തും. ഇത് ഈ പരമ്പരയിലെ ആദ്യ സംവാദമായിരിക്കും. ഈ പരിപാടി സയന്സ് പോളിസി ഫോറം യൂട്യൂബ് ചാനലില് തത്സമയം സംപ്രേക്ഷണം ചെയ്യും.
#ChatWithDrHarshVardhan എന്ന ഹാഷ് ടാഗ് ഉപയോഗിച്ച് സയന്സ് പോളിസി ഫോറം- കേന്ദ്ര ശാസ്ത്ര- സാങ്കേതിക വകുപ്പ് എന്നിവയുടെ സോഷ്യല് മീഡിയ പ്ലാറ്റ്ഫോമുകളില് ഏതൊരാള്ക്കും പരിപാടിക്ക് മുൻപായി ചോദ്യങ്ങള് ചോദിക്കാം.
സമൂഹമാധ്യമ പ്ലാറ്റ്ഫോമുകളിലെ വെബ് ലിങ്കുകള്:
ശാസ്ത്രസാങ്കേതിക വകുപ്പ്: ഫെയ്സ്ബുക്ക്, ട്വിറ്റര്
സയന്സ് പോളിസി ഫോറം: ഫെയ്സ്ബുക്ക്, ട്വിറ്റര്, ലിങ്ക്ഡ് ഇന്, ഇന്സ്റ്റഗ്രാം
പരിപാടിയുടെ യൂട്യൂബ് ലിങ്ക്: https://www.youtube.com/watch?v=LhxV62_W5Sc https://youtu.be/LhxV62_W5Sc
(Visitor Counter : 443
പ്രധാനമന്ത്രിയുടെ ഓഫീസ്
ലോകാരോഗ്യ ദിനത്തിൽ നമ്മുടെ ഭൂമിയെ ആരോഗ്യകരമാക്കാൻ പ്രവർത്തിക്കുന്നവരോട് പ്രധാനമന്ത്രി നന്ദി രേഖപ്പെടുത്തി
ലോകാരോഗ്യ ദിനത്തിൽ നമ്മുടെ ഭൂമിയെ ആരോഗ്യകരമാക്കാൻ പ്രവർത്തിക്കുന്നവരോട് പ്രധാനമന്ത്രി ശ്രീ നരേന്ദ്ര മോദി നന്ദി അറിയിച്ചു.
കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യയുടെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു.
“ലോകാരോഗ്യ ദിനത്തിൽ, നമ്മുടെ ഭൂമിയെ ആരോഗ്യകരമാക്കാൻ പ്രവർത്തിക്കുന്ന എല്ലാപേർക്കും ഞങ്ങൾ നന്ദി രേഖപ്പെടുത്തുന്നു.
ആരോഗ്യ അടിസ്ഥാനസൗകര്യങ്ങൾ വർധിപ്പിക്കുന്നതിനും ജനങ്ങൾക്ക് ഗുണമേന്മയുള്ള ആരോഗ്യ സംരക്ഷണം ഉറപ്പാക്കുന്നതിനും ഞങ്ങളുടെ ഗവൺമെന്റ് തുടർന്നും പ്രവർത്തിക്കും.."
-ND-
(
പ്രധാനമന്ത്രിയുടെ ഓഫീസ്
മുസഫർനഗർ യുപിയിലെ പശു പ്രദർശനത്തെയും കിസാൻ മേളയെയും പ്രധാനമന്ത്രി പ്രശംസിച്ചു
ആധുനിക സാങ്കേതികവിദ്യ സ്വീകരിക്കാൻ കർഷകരെ കിസാൻ പ്രദർശനങ്ങൾ പ്രോത്സാഹിപ്പിക്കുന്നുവെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
മുസഫർനഗർ യുപിയിലെ പശു പ്രദർശിനിയെയും കിസാൻ മേളയെയും അദ്ദേഹം അഭിനന്ദിച്ചു, ഇത് പ്രാദേശിക എംപിയും കേന്ദ്ര സഹമന്ത്രിയുമായ ഡോ സഞ്ജീവ് ബല്യാൻ പങ്കിട്ടു.
പ്രധാനമന്ത്രി ട്വീറ്റ് ചെയ്തു:
"ഏറ്റവും നല്ല ശ്രമം! ഇത്തരം കിസാൻ മേളകളിലൂടെ അന്നദാതാക്കളായ നമ്മുടെ കൂടുതൽ കൂടുതൽ സഹോദരീസഹോദരന്മാർക്ക് ആധുനിക സാങ്കേതികവിദ്യ സ്വീകരിക്കാൻ പ്രചോദനം ലഭിക്കുമ്പോൾ, അവരുടെ വരുമാന മാർഗ്ഗങ്ങളും വർദ്ധിക്കും."
തെരഞ്ഞെടുപ്പ് കമ്മീഷന്
പൊതുതിരഞ്ഞെടുപ്പിന്റെഅഞ്ചാം ഘട്ടത്തില്ജാര്ഖണ്ഡിലെ നാല്മണ്ഡലങ്ങളില്മേയ്ആറിന് വോട്ടെടുപ്പ്
പൊതുതിരഞ്ഞെടുപ്പിന്റെഅഞ്ചാം ഘട്ടത്തില്മേയ്ആറിന് ജാര്ഖണ്ഡിലെ നാല്മണ്ഡലങ്ങളില്വോട്ടെടുപ്പ് നടക്കും. കോഡര്മ്മ, റാഞ്ചി, ഖുന്തി, ഹസാരിബാഗ്എന്നീമണ്ഡലങ്ങളിലാണ്വോട്ടെടുപ്പ്. മൊത്തം 61 സ്ഥാനാര്ത്ഥികളാണ് ജനവിധി തേടുന്നത്. ഈ നാല്മണ്ഡലങ്ങളിലുംകൂടികഴിഞ്ഞ പൊതുതിരഞ്ഞെടുപ്പിനെക്കാള് സമ്മതിദായകരുടെ എണ്ണം 11.29 ശതമാനത്തിന്റെ വര്ദ്ധന ഉണ്ടായി. ജാര്ഖണ്ഡില് 18 - 19വയസ്സ് പ്രായക്കാരായ 1,09,025 വോട്ടര്മാരാണ്ഉള്ളത്. വിശദാംശങ്ങള്ചുവടെ ;
ഘട്ടം പാര്ലമെന്റ്മണ്ഡലം ജില്ല പുരുഷവോട്ടര്മാര് സ്ത്രീ വോട്ടര്മാര് ഭിന്നലിംഗവോട്ടര്മാര് മൊത്തം മൊത്തം സമ്മതിദായകര് 
V കോഡര്മ കോഡര്മ 172190 155212 04 327406 5228
ഹസാരിബാഗ് 174446 155518 05 329969 5418
ഗിരിധ് 611887 542816 07 1154710 13938
മൊത്തം 958523 853546 16 1812085 24584
റാഞ്ചി സരായ്കെല്ല 101175 97325 01 198501 4847
റാഞ്ചി 897217 815185 52 1712454 33863
മൊത്തം 998392 912510 53 1910955 38710
ഖുന്തി  സെരായ്കെല്ല 101742 101906 01 203649 4526
റാഞ്ചി 103614 101509 00 205123 2922
ഖുന്തി 188968 188841 01 377810 7698
സിംദേഗ 206679 206251 00 412930 7299
മൊത്തം 601003 598507 02 1199512 22445
ഹസാരി ബാഗ് ഹസാരിബാഗ് 545709 483612 07 1029328 13816
രാംഗഢ് 339639 296504 05 635148 9470
മൊത്തം 884348 780116 12 1664476 23286
അഞ്ചാംഘട്ടംമൊത്തം 3442266 3144679 83 6587028 109025
ND MRD- 261
പ്രത്യേക സേവനങ്ങളും ഫീച്ചറുകളും
അപേക്ഷ ക്ഷണിച്ചു
തിരുവനന്തപുരം 01 മാർച്ച് 2023
ആസാദി കാ അമൃത് മഹോത്സവത്തിന്റെ ഭാഗമായി കേന്ദ്ര യുവജനകാര്യ കായിക മന്ത്രാലയവും നെഹ്റു യുവ കേന്ദ്രയും ചേർന്ന് ജില്ലകൾ തോറും യുവ സംവാദം സംഘടിപ്പിക്കുന്നു. 2023 ഏപ്രിൽ ഒന്ന് മുതൽ മെയ് 31 വരെ ഇന്ത്യ@2047 എന്ന പേരിൽ സാമൂഹിക സന്നദ്ധ സംഘടനകളുടെ
പങ്കാളിത്തത്തോടെയാണ് പരിപാടി നടക്കുക. നെഹ്റു യുവ കേന്ദ്രയുടെ മാർഗ്ഗ നിർദ്ദേശങ്ങൾക്ക് അനുസൃതമായി യുവ സംവാദ പരിപാടി
സംഘടിപ്പിക്കുന്നതിന് യൂത്ത് ക്ലബുകളടക്കമുള്ള സംഘടനകൾക്ക് പരമാവധി ഇരുപതിനായിരം രൂപ വരെ സാമ്പത്തിക സഹായം നൽകും. പ്രധാനമന്ത്രിയുടെ സ്വാതന്ത്ര്യ ദിന പ്രഭാഷണത്തിലെ അഞ്ചു് പ്രതിജ്ഞകൾ പ്രമേയമാക്കി രാജ്യത്തിൻറെ ഭാവി വികസനത്തെക്കുറിച്ച് വിദഗ്ദ്ധരുടെ നേതൃത്വത്തിൽ ഓരോ ജില്ലയിലും മൂന്ന് സംവാദങ്ങളാണ് സംഘടിപ്പിക്കുക. ഇതിനായി ജില്ലയിൽ നിന്ന് മൂന്ന് വീതം സംഘടനകളെ
തിരഞ്ഞെടുക്കും.
വിശദ വിവരങ്ങൾക്കും അപേക്ഷ ഫോറത്തിനും നെഹ്റു യുവ കേന്ദ്ര ജില്ലാ യൂത്ത് ഓഫീസർമാരുമായി ബന്ധപ്പെടേണ്ടതാണ്.
-ND-
(Visitor Counter : 38
പ്രധാനമന്ത്രിയുടെ ഓഫീസ്
ജൈനാചാര്യൻ ശ്രീ വിജയ് വല്ലഭ സുരീശ്വർ ജി മഹാരാജിന്റെ 151-ാം ജന്മ വാർഷിക ദിനത്തിൽ പ്രധാനമന്ത്രി 'സമാധാന പ്രതിമ' അനാച്ഛാദനം ചെയ്തു.
ജൈനാചാര്യൻ ശ്രീ വിജയ് വല്ലഭ് സുരീശ്വർ ജി മഹാരാജിന്റെ 151-മത് ജന്മ വാർഷിക ദിനത്തിൽ, അദ്ദേഹത്തോടുള്ള ബഹുമാനാർത്ഥം നിർമ്മിച്ച 'സമാധാന പ്രതിമ' പ്രധാനമന്ത്രി ശ്രീ നരേന്ദ്രമോദി ഇന്ന് വീഡിയോ കോൺഫറൻസിലൂടെ അനാച്ഛാദനം ചെയ്തു. ചെമ്പ് പ്രധാനഘടകമായി 8 ലോഹങ്ങൾ ചേർത്താണ് 151 ഇഞ്ച് ഉയരമുള്ള പ്രതിമ നിർമ്മിച്ചിരിക്കുന്നത്. രാജസ്ഥാനിലെ പാലിയിൽ ജത്പുരയിൽ ഉള്ള വിജയ് വല്ലഭ് സാധനാ കേന്ദ്രത്തിലാണ് പ്രതിമ സ്ഥാപിച്ചിരിക്കുന്നത്. ജൈനാചാര്യനും ചടങ്ങിൽ പങ്കെടുത്ത ആത്മീയ നേതാക്കൾക്കും പ്രധാനമന്ത്രി ആദരം അർപ്പിച്ചു. സമാധാനം, അഹിംസാ,സൗഹൃദം എന്നിവയുടെ പാതയാണ് ഇന്ത്യ എപ്പോഴും സ്വീകരിച്ചിട്ടുള്ളതെന്ന് പ്രധാനമന്ത്രി പറഞ്ഞു. ഇന്ന് ലോകം സമാന മാർഗ ദർശനത്തിനായി ഇന്ത്യയിലേക്ക് ഉറ്റുനോക്കുന്നു. ആവശ്യം വരുമ്പോഴെല്ലാം സമൂഹത്തെ നയിക്കാനായി ഒരു സന്യാസിവര്യൻ ആവിർഭവിക്കാറുള്ളതായി ഇന്ത്യയുടെ ചരിത്രം പരിശോധിച്ചാൽ മനസ്സിലാകും. ആചാര്യ വിജയ് വല്ലഭ് അത്തരത്തിലൊരു സന്യാസിവര്യൻ ആണെന്ന് പ്രധാനമന്ത്രി പറഞ്ഞു.
ആചാര്യൻ സ്ഥാപിച്ച വിദ്യാഭ്യാസ സ്ഥാപനങ്ങളെ കുറിച്ച് പരാമർശിച്ച പ്രധാനമന്ത്രി, ഇന്ത്യൻ സംസ്കാര മൂല്യങ്ങൾ ഉൾക്കൊള്ളുന്ന നിരവധി വിദ്യാഭ്യാസ കേന്ദ്രങ്ങൾ സ്ഥാപിക്കുക വഴി വിദ്യാഭ്യാസ മേഖലയിൽ സ്വാശ്രയത്വം കൈവരിക്കാൻ അദ്ദേഹം നടത്തിയ ശ്രമങ്ങളെ പ്രശംസിച്ചു. പഞ്ചാബ്, രാജസ്ഥാൻ, ഗുജറാത്ത്, മഹാരാഷ്ട്ര, ഉത്തർപ്രദേശ് എന്നിവിടങ്ങളിൽ ജൈനാചാര്യൻ വിദ്യാഭ്യാസ കേന്ദ്രങ്ങൾ സ്ഥാപിച്ചതായി പ്രധാനമന്ത്രി പറഞ്ഞു. സ്ത്രീകളുടെ വിദ്യാഭ്യാസത്തിനായി ഈ സ്ഥാപനങ്ങൾ നൽകുന്ന സംഭാവനയ്ക്ക് രാജ്യം കടപ്പെട്ടിരിക്കുന്നതായും പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
ജമ്മു കാശ്മീരില്നിന്ന് പുതുതായി തിരഞ്ഞെടുക്കപ്പെട്ട ഗ്രാമ മുഖ്യന്മാര് പ്രധാനമന്ത്രിയെ സന്ദര്ശിച്ചു
ജമ്മു കാശ്മീരില്നിന്ന് പുതുതായി തിരഞ്ഞെടുക്കപ്പെട്ട 48 ഗ്രാമ മുഖ്യന്മാര് ഇന്ന് ന്യൂഡല്ഹിയില് പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശിച്ചു. ആള് ജമ്മു ആന്റ് കാശ്മീര് പഞ്ചായത്ത് കോണ്ഫറന്സ് പ്രസിഡന്റ് ശ്രീ. ഷഫീഖ് മിര് ആണ് പ്രതിനിധി സംഘത്തെ നയിച്ചത്.
(ജമ്മു കാശ്മീരില് വിജയകരവും സമാധാനപരവുമായി നടന്ന പഞ്ചായത്ത് തിരഞ്ഞെടുപ്പിലൂടെ തദ്ദേശ സ്വയംഭരണ സ്ഥാപനങ്ങളെ ശക്തിപ്പെടുത്തിയതിന് പ്രധാനമന്ത്രിയെ പ്രതിനിധി സംഘം അഭിനന്ദനമറിയിച്ചു.
പുതുതായി തിരഞ്ഞെടുക്കപ്പെട്ട പ്രതിനിധികള്ക്ക് പ്രധാനമന്ത്രി ശുഭാശംസകള് നേര്ന്നു. ജനങ്ങളുടെ ക്ഷേമത്തിനും ഉന്നതിക്കുംവേണ്ടി പ്രവര്ത്തിക്കാന് അദ്ദേഹം അവരോടാവശ്യപ്പെട്ടു. ജനങ്ങളുടെ ശാക്തീകരണത്തിനായി താനും തന്റെ ഗവണ്മെന്റും പ്രതിജ്ഞാബദ്ധമാണെന്നും സംസ്ഥാനത്തിന്റെ വികസനത്തിനും ജനങ്ങളുടെ അഭിലാഷങ്ങള് പൂര്ത്തീകരിക്കുന്നതിനുമായി തദ്ദേശ സ്വയംഭരണ സ്ഥാപനങ്ങളുടെ പ്രതിനിധികളുമായി തോളോടുചേര്ന്ന് പ്രവര്ത്തിക്കുമെന്നും പ്രധാനമന്ത്രി പ്രതിനിധി സഘത്തിന് ഉറപ്പു നല്കി. ജനങ്ങളുടെ താല്പര്യങ്ങള്ക്ക് മുന്ഗണന നല്കാന് പ്രധാനമന്ത്രി പ്രതിനിധി സംഘാംഗങ്ങളോട് ആവശ്യപ്പെട്ടു. ജനങ്ങള് വലിയ വിശ്വാസവും പ്രതീക്ഷയും അവരില് അര്പ്പിച്ചിട്ടുണ്ടെന്ന് പ്രധാനമന്ത്രി ചൂണ്ടിക്കാട്ടി.
ഭീഷണികള്ക്കും ഭയപ്പെടുത്തലുകള്ക്കുമിടയില്, പ്രതികൂല സാഹചര്യങ്ങളെ സധൈര്യം നേരിട്ടുകൊണ്ട് ജനാധിപത്യ പ്രക്രിയയില് വിജയകരമായി പങ്കാളികളായതിന് പ്രധാനമന്ത്രി തദ്ദേശഭരണ പ്രതിനിധികളെ അഭിനന്ദിച്ചു. ജനങ്ങളുടെ അടിസ്ഥാന ആവശ്യങ്ങളോടും ആവലാതികളോടും പ്രതികരിക്കുന്ന തരത്തില് പഞ്ചായത്തീരാജ് മാതൃകയെ വിജയകരമാക്കുന്നതില് കേന്ദ്ര ഗവണ്മെന്റിന്റെ പൂര്ണ്ണ പിന്തുണ അദ്ദേഹം അവര്ക്ക് ഉറപ്പു നല്കി. ജമ്മു കാശ്മീരിനെ അക്രമത്തിന്റെ പാതയില്നിന്ന് പിന്തിരിപ്പിക്കുന്നതിനും അവിടുത്തെ ജനങ്ങളുടെ അവകാശങ്ങളും വികസനവും സംരക്ഷിക്കുന്നതിനും അടിസ്ഥാനതലത്തിലുള്ള സ്ഥാപനങ്ങളുടെ ശാക്തീകരണം ഒരു നിര്ണ്ണായക ചുവടുവെയ്പ്പാണ്.
അടുത്തിടെ നടന്ന പഞ്ചായത്ത് തിരഞ്ഞെടുപ്പില് വനിതകളുടെ പങ്കാളിത്തത്തേയും പ്രധാനമന്ത്രി അഭിനന്ദിച്ചു.
പശ്ചാത്തലം
തങ്ങളുടെ സ്വന്തം വികസന പ്രക്രിയയില് ഭാഗഭാക്കാകാന് ജനങ്ങള്ക്കു കിട്ടുന്ന അസുലഭ അവസരമാണ് താഴേതട്ടിലേക്കുള്ള അധികാര വികേന്ദ്രീകരണം. ജമ്മു കാശ്മീര് പഞ്ചായത്ത് നിയമം 1989 ല് പാസ്സായെങ്കിലും നിയമത്തില് പറയുന്ന 25 ചുമതലകളില് വെറും മൂന്നെണ്ണത്തിന് മാത്രമാണ് യഥാര്ത്ഥത്തില് ബജറ്റ് സഹായം ലഭിച്ചിരുന്നത്. ഗവണ്മെന്റ് ഇപ്പോള് ഈ നിയമം ഭേദഗതി ചെയ്യുകയും 2000 കോടി രൂപ ഈ പഞ്ചായത്തുകള്ക്ക് പ്രതിവര്ഷം കൈമാറുകയും ചെയ്തു. നഗര തദ്ദേശ സ്ഥാപനങ്ങള്ക്ക് മറ്റൊരു 1200 കോടി രൂപയും ലഭ്യമാക്കി. 19 വകുപ്പുകള്/വിഷയങ്ങളുമായി ബന്ധപ്പെട്ട പ്രവര്ത്തനങ്ങള് പഞ്ചായത്തുകള് നേരിട്ട് വീക്ഷിക്കുകയും ഗവണ്മെന്റ് പദ്ധതികളുടെ ഓഡിറ്റിംഗും നിര്വ്വഹിക്കും.
13 വര്ഷത്തെ ഇടവേളയ്ക്കു ശേഷം 1100 നഗര തദ്ദേശ വാര്ഡുകളിലേക്കും, 7 വര്ഷത്തെ ഇടവേളക്കു ശേഷം 3500 പഞ്ചായത്തുകളിലേക്കും 2018 നവംബര്-ഡിസംബര് മാസങ്ങളിലാണ് തിരഞ്ഞെടുപ്പ് നടന്നത്. ആകെയുള്ള 58 ലക്ഷം സമ്മതിദായകരില് 74 ശതമാനം പേര് വോട്ട് രേഖപ്പെടുത്തി.
ഈ പ്രക്രിയ മുന്നോട്ടുകൊണ്ടുപോകുന്നതിന്റെ ഭാഗമായി 40000 അടിസ്ഥാനതല പ്രതിനിധികള്ക്കായി ഒരു പരിശീലന പരിപാടി ഉടന് ആരംഭിക്കും. ഗ്രാമ മുഖ്യന്മാര്ക്ക് പ്രതിമാസ ഓണറേറിയമായി 2500 രൂപയും ഓരോ പഞ്ചായത്തിനും പ്രതിമാസം 1000 രൂപയും വിതരണം ചെയ്യും.
ആരോഗ്യ, കുടുംബക്ഷേമ മന്ത്രാലയം
24.60 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ജൂൺ 7, 2021
സ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. സ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നേരിട്ട് വാക്സിൻ സംഭരിക്കാൻ വേണ്ട സഹായങ്ങളും കേന്ദ്ര ഗവണ്മെന്റ് നൽകി വരുന്നു. മഹാമാരി നിയന്ത്രിക്കുന്നതിനും നേരിടുന്നതിനും, അഞ്ച് ബിന്ദുക്കളിലൂന്നി പ്രവർത്തിക്കുന്ന കേന്ദ്ര ഗവണ്മെന്റ്റിന്റ്റെ തന്ത്രങ്ങളിൽ പ്രധാനം വാക്സിനേഷനാണ് .
ഉദാരവൽക്കരിച്ചതും ത്വരിതഗതിയിലുള്ളതുമായ കോവിഡ്-19 പ്രതിരോധ കുത്തിവയ്പ്പിന്റെ മൂന്നാം ഘട്ടം 2021 മെയ് 1 മുതൽ ആരംഭിച്ചു. ഈ ഘട്ടത്തിൽ, എല്ലാ മാസവും, കേന്ദ്ര ഡ്രഗ്സ് ലബോറട്ടറി അംഗീകാരമുള്ള വാക്സിനുകളുടെ 50% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ, സംസ്ഥാന ഗവണ്മെന്റുകൾക്ക് സൗജന്യമായി നൽകുന്നത് തുടരും.
കേന്ദ്ര സർക്കാർ സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 24.60 കോടിയിലധികം വാക്സിൻ ഡോസുകൾ  സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി കൈമാറിയിട്ടുണ്ട്.
ഇതിൽ പാഴായതുൾപ്പടെ 23,11,69,251 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
1.49 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 123
മന്ത്രിസഭ
അക്കാദമിക-ഗവേഷണരംഗത്തെ സഹകരണവും കൈമാറ്റവും ലക്ഷ്യമിട്ടുള്ള ഇന്ത്യ- ജപ്പാൻ ധാരണാപത്രം
ന്യൂഡൽഹി, ഏപ്രിൽ 7, 2021
അക്കാദമിക-ഗവേഷണ രംഗത്തെ സഹകരണവും കൈമാറ്റവും ലക്ഷ്യമിട്ട് ഇന്ത്യയും ജപ്പാനും തമ്മിൽ ഒപ്പുവെച്ച ധാരണാപത്രം സംബന്ധിച്ച വിവരങ്ങൾ പ്രധാനമന്ത്രി ശ്രീ നരേന്ദ്ര മോദി അധ്യക്ഷനായ കേന്ദ്ര മന്ത്രിസഭയെ ധരിപ്പിച്ചു.
ഭാരത സർക്കാരിന്റെ ബഹിരാകാശ വകുപ്പിന് കീഴിലുള്ള ദേശീയ അറ്റ്മോസ്ഫെറിക് ഗവേഷണ ലബോറട്ടറി , ജപ്പാനിലെ ക്യോട്ടോ സർവകലാശാലയുടെ റിസർച്ച് ഇൻസ്റ്റിറ്റ്യൂട്ട് ഫോർ സസ്റ്റെയിനബിൾ ഹ്യൂമനോസ്ഫിയർ  എന്നിവ തമ്മിലുള്ള ഈ ധാരണപത്രം, അതാത് സ്ഥാപനങ്ങളിൽ യഥാക്രമം 2020 നവംബർ 4,11 തീയതികളിലായാണ് ഒപ്പ് വെച്ചത്.
അന്തരീക്ഷ ശാസ്ത്ര-സാങ്കേതികവിദ്യ, ഇരു സ്ഥാപനങ്ങളിലേയും ഗവേഷണ സൗകര്യങ്ങൾ ഉപയോഗപ്പെടുത്തുന്ന പരസ്പര പങ്കാളിത്തത്തോടെയുള്ള ശാസ്ത്രപരീക്ഷണങ്ങൾ/പ്രചാരണങ്ങൾ, അനുബന്ധ പഠനങ്ങൾ, ശാസ്ത്ര സാമഗ്രികൾ, പ്രസിദ്ധീകരണങ്ങൾ, വിവരങ്ങൾ എന്നിവയുടെ കൈമാറ്റം, സംയുക്ത ഗവേഷണ യോഗങ്ങൾ, ശില്പശാലകൾ, അധ്യാപകർ, വിദ്യാർഥികൾ, ഗവേഷകർ എന്നിവരുടെ കൈമാറ്റം തുടങ്ങിയ മേഖലകളിൽ, തങ്ങളുടെ സഹകരണം തുടരാൻ NARL നും RISH നും ധാരണാപത്രം അവസരമൊരുക്കും.
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 18.81 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
18,81,65,190
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 18.81 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
ND
പ്രധാനമന്ത്രിയുടെ ഓഫീസ്
അടൽ ബിഹാരി വാജ്പേയിയുടെ ചരമവാർഷിക ദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
മുൻ പ്രധാനമന്ത്രി ശ്രീ അടൽ ബിഹാരി വാജ്പേയിയുടെ ചരമവാർഷിക ദിനത്തിൽ പ്രധാനമന്ത്രി ശ്രീ നരേന്ദ്ര മോദി ശ്രദ്ധാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"അദ്ദേഹത്തിന്റെ ഊ ഷ്മളമായ വ്യക്തിത്വം ഞങ്ങൾ ഓർക്കുന്നു, അദ്ദേഹത്തിന്റെ പ്രിയപ്പെട്ട സ്വഭാവം ഞങ്ങൾ ഓർക്കുന്നു, അദ്ദേഹത്തിന്റെ ബുദ്ധിയും നർമ്മവും ഞങ്ങൾ ഓർക്കുന്നു, ദേശീയ പുരോഗതിക്കുള്ള അദ്ദേഹത്തിന്റെ സംഭാവന ഞങ്ങൾ ഓർക്കുന്നു.
അടൽ ജി നമ്മുടെ പൗരന്മാരുടെ ഹൃദയത്തിലും മനസ്സിലും ജീവിക്കുന്നു. ഇന്ന്, അദ്ദേഹത്തിന്റെ പുണ്യ തിഥിയിൽ സദൈവ അടലിലേക്ക് പോയി അദ്ദേഹത്തിന് ആദരാഞ്ജലികൾ അർപ്പിച്ചു. "
പ്രത്യേക സേവനങ്ങളും ഫീച്ചറുകളും
കേന്ദ്രമന്ത്രി എസ് ജയശങ്കർ സെപ്റ്റംബർ 16-17 തീയതികളിൽ കേരളം സന്ദർശിക്കും
തിരുവനന്തപുരത്ത് പി എം വിശ്വകർമ പരിപാടിയിൽ മുഖ്യാതിഥിയാകും
കേന്ദ്ര വിദേശകാര്യ മന്ത്രി ഡോ എസ് ജയശങ്കർ സെപ്റ്റംബർ 16ന് വൈകിട്ട് ദ്വദിന സന്ദർശനത്തിനായി കേരളത്തിലെത്തും. സെപ്റ്റംബർ 17-ന് രാവിലെ 11 മണിക്ക് തിരുവനന്തപുരം വഴുതക്കാട് ടാഗോർ തിയേറ്ററിൽ നടക്കുന്ന 'പിഎം വിശ്വകർമ' പരിപാടിയിൽ കേന്ദ്രമന്ത്രി മുഖ്യാതിഥിയായി പങ്കെടുക്കും. കേന്ദ്ര റെയിൽവേ മന്ത്രാലയവും കേന്ദ്ര എംഎസ്എംഇ മന്ത്രാലയവും ചേർന്നാണ് പരിപാടി സംഘടിപ്പിക്കുന്നത്. പ്രധാനമന്ത്രി ശ്രീ നരേന്ദ്ര മോദി ന്യൂഡൽഹിയിൽ നിന്ന് രാവിലെ 11 മണിക്ക് 'പിഎം വിശ്വകർമ' പദ്ധതി ഉദ്ഘാടനം ചെയ്യും. കരകൗശലവിദഗ്ധരെയും ശിൽപ്പികളെയും സാമ്പത്തികമായി പിന്തുണയ്ക്കുകയും പ്രാദേശിക ഉൽപന്നങ്ങൾ, കല, കരകൗശല വസ്തുക്കൾ എന്നിവയിലൂടെ പുരാതന പാരമ്പര്യവും സംസ്കാരവും പൈതൃകവും സജീവമാക്കി നിലനിർത്തുന്നതിന് പദ്ധതി ലക്ഷ്യമിടുന്നു.
തുടർന്ന് കേന്ദ്രമന്ത്രി ഇന്ത്യൻ ഇൻസ്റ്റിറ്റ്യൂട്ട് ഓഫ് സ്പേസ് സയൻസ് ആൻഡ് ടെക്നോളജി , 02.45 ന് വലിയമലയിൽ അമൃത് കാൽ-വിമർഷ് പരിപാടിയുടെ ഭാഗമായി 'ജി20- വികസിത് ഭാരത്' എന്ന വിഷയത്തിൽ പ്രഭാഷണം നടത്തും. 2047-ലെ വികസിത ഇന്ത്യയുടെ അടിത്തറ പാകിയ പരിവർത്തനപരമായ മാറ്റങ്ങളെ കുറിച്ച് ചർച്ച ചെയ്യാനുള്ള ഇന്ത്യാ ഗവൺമെന്റിന്റെ പരിപാടിയാണ് അമൃത് കാൽ-വിമർഷ് . ഡോ എസ് ജയശങ്കർ ഐഐഎസ്ടി യിലെ വിദ്യാർത്ഥികളുമായി സംവദിച്ചതിന് ശേഷം വൈകുന്നേരം ഡൽഹിയിലേക്ക് യാത്ര തിരിക്കും.
--NS--
(Visitor Counter : 75
ധനകാര്യ മന്ത്രാലയം
ജൂണിലെ ജിഎസ്ടി വരുമാനം 99,939 കോടി രൂപ
2019 ജൂണ് മാസത്തിലെ മൊത്തം ജിഎസ്ടി വരുമാനം 99,939 കോടി രൂപയാണ്, ഇതില് 18,366 കോടി രൂപ കേന്ദ്ര ജിഎസ്ടിയും, കോടി രൂപ 25,343 സംസ്ഥാന ജിഎസ്ടിയും, സംസ്ഥാനാന്തര ജി.എസ്.ടി 47,772 കോടിരൂപയും , സെസ്സ് ഇനത്തില് 8,457 കോടി രൂപയും  ഇതില് ഉള്പ്പെടുന്നു. 2019 ജൂണ് 30 വരെ 74.38 ലക്ഷം ജി.എസ്.ടി. റിട്ടേണുകള് ഫയല് ചെയ്തിട്ടുണ്ട്.
ഐജിഎസ്ടിയില് നിന്നും 18,169 കോടി രൂപ സിജിഎസ്ടിയിലേക്കും, 13,613 കോടി രൂപ ഐജിഎസ്ടിയിലേക്കും വകയിരുത്തി. വകയിരുത്തലിനു ശേഷം കേന്ദ്ര, സംസ്ഥാന ഗവണ്മെന്റുകളുടെ 2019 ജൂണ് മാസത്തിലെ മൊത്തം വരുമാനം സിജിഎസ്ടിയില് 36,535 കോടി രൂപയും, എസ്ജിഎസ്ടിയില് 38,956 കോടി രൂപയുമാണ്.
.
2018 ജൂണിലെ വരുമാനം 95,610 കോടി രൂപയായിരുന്നു. ഇത് 2019 ജൂണില് 4.52 ശതമാനം വര്ദ്ധിച്ചിട്ടുണ്ട്. 2019 ജൂണിലെ വരുമാനം 2018-19 സാമ്പത്തിക വര്ഷത്തെ പ്രതിമാസ ശരാശരി ജി.എസ്.ടി. വരുമാനത്തെക്കാള്  1.86 ശതമാനം വളര്ച്ച കൈവരിച്ചു.
IE/AB 
(Visitor Counter : 58